Document ID: /fineweb-2-swissfilter-quality_10-filterrobots/filtered/01308.jsonl.gz/764

Liga e Kampionëve vazhdon sot me super ndeshje
Sezoni i ri i Ligës së Kampionëve filloi mbrëmë, kur edhe u zhvilluan tetë ndeshjet e para të fazës së grupeve të kësaj gare.
Kampioni aktual, Manchester City e nisi aventurën për mbrojtjen e titullit me fitore 3:1 ndaj Crvena zvezdas, kurse Barcelona e shkatërroi 5:0 Antwerpin e Arbnor Mujës, raporton KosovaPress.
Emocionet e ndeshjeve të tilla do të vazhdojnë edhe sot, ku e gjithë vëmendja do të jetë te derbi mes Bayern Munichut dhe Manchester United.
Ndërkaq, sot luajnë edhe Real Madridi e Arsenali, ku gjiganti spanjoll pret në shtëpi Union Berlinin, kurse “Topçinjtë” e Mikel Artetas shënojnë rikthimin në Ligën e Kampionëve me përballje kundër PSV.
Programin e plotë të ndeshjeve të sotme në Ligën e Kampionëve e gjeni më poshtë.
18:45 Galatasaray – Copenhagen
18:45 Real Madrid – Union Berlin
21:00 Arsenal – PSV
21:00 Bayern Munich – Manchester United
21:00 Benfica – RB Salzburg
21:00 Braga – Napoli
21:00 Real Sociedad – Inter
21:00 Sevilla – Lens